Pljačka Trećeg rajha
<s>Pljačka Trećeg rajha je srpski film sniman 2004. godine u režiji Zdravka Šotre.</s><s>Glavne uloge tumače: Dragan Nikolić, Nikola Đuričko, Katarina Žutić i Isidora Minić.</s>

<s>Film je premijerno prikazan 17. februara 2004. u Sava centru.</s>

<s>Sinopsis</s>

<s>U rano proleće 1941. godine, kad je Hitler počeo da osvaja Evropu, u Beograd su se sjatili najbolji obijači i falsifikatori; među njima i Glavonja i Kalauz.</s><s>Oni su zavili u crno mnoge banke i znani su policiji širom Evrope.</s><s>Glavonja (Dragan Nikolić) je inteligentan, poliglota i promišljen tip.</s><s>Vređa ga kada ga zovu lopovom - on je nadahnuti obijač, spreman za velike poduhvate i ima vrlo razvijenu samosvest o svom umeću.</s><s>Kalauz (Nikola Đuričko) je njegova suprotnost.</s><s>Pohlepan je na sve što mu zasija pred očima, sklon je usputnim sitnim krađama, dosta je skromne pameti i - „glup“, kako to za njega kaže njegov ortak.</s><s>Njegovom krivicom „pali“ su na prvom poduhvatu u Beogradu.</s><s>Priča počinje hapšenjem Glavonje i Kalauza nakon jedne njihove operacije.</s><s>Pošto sebe smatraju elitom među zatvorenicima, nisu mogli da jedu zatvorsku hranu, pa su sebi dozvolili da se sami posluže oficirskom hranom, zbog čega su završili u samici.</s><s>Kada je Kraljevinu Jugoslaviju, kao i veliki deo Evrope, okupirala Nemačka, i Glavonja i Kalauz postaju nemački zatvorenici.</s><s>Nemci su se 1941. uselili u najlepše vile u Beogradu, među njima i nemački pukovnik sa lepom mladom ženom.</s><s>Pošto nije znao da otvori kasu koju je zatekao u vili, pukovnik je naredio da mu dovedu Glavonju i Kalauza.</s><s>Oni koriste situaciju i uspevaju da pobegnu.</s><s>Preko svojih prijatelja nabavljaju nemačka dokumenta u kojima stoji da su Hitlerovi rođaci, veliki junaci Nemačkog rajha.</s><s>Pozdravljaju se sa ženama i decom i odlaze u Berlin da „rade“ smatrajući da se tamo može naći najbolji posao.</s><s>Lažno predstavljanje pomoglo im je da postanu deo tamošnje elite, a to im omogućilo i dosta uspešnih operacija - sve do ponovne robije, ali ne zadugo...</s>

<s>O filmu 
„Pljačka Trećeg rajha“ je komedija rađena po motivima istinitog događaja, prema scenariju Miodraga Andrića (Ljube Moljca), koji je za film adaptirao reditelj Zdravko Šotra.</s><s>Film gledaocima nudi vedru avanturističku priču začinjenu mangupskim šalama i dosetkama glavnih junaka, prefinjeni humor, intrigantnu ljubavnu priču i optimizam.</s>

<s>Uloge</s>

<s>Nagrade 
Isidora Minić je na Filmskom festivalu u Sopotu za najbolju žensku ulogu u filmu dobila Nagradu Statueta Sloboda.</s>

<s>Izvori</s>

<s>Spoljašnje veze</s>

<s>Srpski filmovi
Filmske komedije
Filmovi o Drugom svjetskom ratu</s>

